Badekargin

Badekargin (engelsk: Bathtub gin) refererer til hvilken som helst type hjemmelaget brennevin laget av hjemmebrennere. Begrepet dukket først opp i 1920, i forbudstidens USA, og henspilte på den dårlige kvaliteten på den hjemmelagde alkoholen. Ettersom gin var det dominerende brennevinet på 1920-tallet, ble mange varianter laget ved å blande billig alkohol laget av korn, med vann og smakstilsetninger og andre stoffer, slik som einerbær. Fordi flaskene som ble brukt var for høye til å bli etterfylt med vann fra vasken, ble de i stedet etterfylt fra et badekar. I tillegg til å blande alkohol, vann og smakstilsetninger i et kar som var stort nok til «kommersiell virksomhet», måtte det være lite nok til ikke å bli oppdaget av politiet, og et badekar var passende, derav navnet «badekargin». Det er verd å merke seg at destillasjon krever lukkede kar, og ikke kan gjøres i et åpent kar som eksempelvis et badekar. Derfor er historier om destillering av alkoholholdige produkter i et åpent badekar svært lite sannsynlige og trolig oppdiktede.

Mange som mikser gincocktail skylder på badekargin, så begrepet kan ha blitt opprettet for å maskere ubehagelig smak.

Bathtub Gin er også navnet på et ginmerke produsert av Ableforth i Storbritannia. Dette produktet ble ikke laget i et badekar, men ved destillasjon.

I populærkulturen 

 I Simpsons-episoden «Homer vs. The Eigteenth Amendment» har Homer og Bart mikset og brygget alkohol, herunder gin, i ulike badekar i kjelleren og i hemmelighet og leverer og distribuerer det til Moe's Tavern via et forseggjort leveringssystem for å unngå å bli oppdaget.
 Bandet Phish har en sang med tittelen "Bathtub Gin", som opprinnelig ble utgitt på albumet Lawn Boy. Sangen synges også på Hampton Comes Alive og på flere andre konsertalbum.
 Onde Miss Hannigan (Carol Burnett) i filmen Annie (1982) kurerer lidelser med badekargin.
 I filmen film Mary Poppins Returns (2018) synger Mary Poppins (spilt av Emily Blunt) strofen «flap about in bathtub gin» – som kan oversettes med plask rund i badekargin – mens hun svømmer rundt i et badekar sammen med Banks-barna.
 Det fantes per 2019 en bar i New York kalt Bathtub Gin. Det er skjult bak en café for å ligne de hemmelige barene i forbudstiden.
 Det finnes per 2022 også en bar i Seattle, Washington kalt Bathtub Gin & Co. Dette er en bar i speakeasybar-stil, i hjertet av bydelen Belltown.

Se også 
 Fusel
 Forbudstiden i USA
 Alkoholholdig drikke
 Brennevin
 Hjemmebrent

Referanser 

1920-årene
Kultur i USA
Brennevin
Nord-Amerikas historie
Legender